|  |  |
| --- | --- |
| BÖSZÖRMÉNYI SÁNDORFöldrajzBSc, 5. félévEszterházy Károly FőiskolaTermészettudományi Kar |  |

Témavezető:

|  |
| --- |
| Dr. Dávid Árpádfőiskolai docens, EKF TTK |

A hadviselés antropogén geomorfológiája a Doberdói-fennsíkon

Dolgozatomban antropogén geomorfológiai megközelítésből vizsgálok egy első világháborús harcteret. A helyszín, a Doberdói-fennsík Olaszországban, a szlovén határ közelében fekszik. A munkámban leírtak a következőképpen szerveződnek:

Először bemutatom a választott területet, vagyis körül írom földrajzilag-földtanilag, illetve ismertetem az ide köthető és a dolgozat szempontjából fontos történelmi eseményeket. Ezek után röviden ismertetem, hogy mivel foglalkozik az antropogén geomorfológia, illetve a hadászati antropogén geomorfológia, mint tudományszak.

Tovább haladva kutatási módszereim felvázolásával folytatom, s ezekből vezetem le saját megfigyeléseimet is. A terepi munka és a forráselemzés során tett észrevételekből végül következtetéseket vonok le, s itt mutatom be, hogy mik azok a jelenségek, amelyek az első világháború óta még mindig éreztetik hatásukat. Kijelölöm továbbá a későbbi lehetőségeimet kutatásaim folytatásához, hiszen az itt leírtak tulajdonképpen csak az alapjai egy hosszú távra tervezett munkának.